﻿— 45 — 



dire qu'il avoit certaine connoissance du mescontentement du dict roy 

 à cet esgard. Il lui en parlera aujourd'lmy et lui rappelera ce qu'a faict 

 le Roy son maistre; c'est chose estrange de ceulx de par deçà, mesmes 

 des gens de sens, comme est le connestable qui reçoit les congra- 

 tulations de ceste victoire, comme si tout avoit esté conduit par luy, y 

 estant arrivé à point, comme l'on dit communément, pour y mettre 

 les ecueulles au pain, car tout le cas estoit dressé avant qu'il arriva, et 

 le travail qui s'est fait, au fort de la besogne, a esté du mareschal de 

 Bordillon et autres qui estoient mieux pour porter la peine que le dict con- 

 nestable, lequel aujourd'lmy se montre tout confus en ses négociations , 

 qu'il advient ordinairement que celuy qui a parlé tout le jour avec luy 

 ne scauroit tirer aucune conclusion ni resolution de son dire. 



Le cardinal de Bourbon fit l'office du jour de Nostre Dame; le Roy 

 n'y alla point de ce jour-là, il prit médecine. La Royne fut à la messe, 

 mais le cardinal de Chastillon ne l'accompagna ni aux vespres , après les- 

 quelles le cardinal de Bourbon donna à souper à la Royne et aux dames , 

 et quant l'on se vint asseoir à table , subit que la Royne eut pris sa place , 

 le cardinal de Chastillon prit incontinent la sienne au plat prochain avec 

 une merveilleuse présomption , comme il fut remarqué de tous et s'ap 

 perçut-on que le cardinal de Bourbon en fut fasché, lequel prit par la 

 main le cardinal de Guise et la lui serra, montrant l'autre qui fut re- 

 marqué par aulcuns, comme par tache de son outrecuidance; ce faict , 

 sadvancerent les deux et s'assit le dict cardinal de Bourbon au-dessus 

 et fit asseoir le cardinal de Guise à costé de luy, au-dessus de celuy de 

 Chastillon; après cela s'assirent les princesses, le connestable et autres 

 seigneurs à la mesme table, et d'autres jeunes gentilzhommes selon 

 que le respect est petit par deçà, entre autres un frère de Rambouillet, 

 lequel Rambouillet, pour les bons services faits en Allemagne, est 

 maintenant chevalier de l'ordre, et tous les enfans du connestable. 



Le cardinal de Chastillon, depuis qu'il est en court, n'a pas fait 

 semblant d'entendre messe, quoique la Royne veuille soutenir le con- 

 traire. 



L'amiral a escrit à M. de Savoie, lui demandant d'aller vivre à Coli- 

 gny, qui est une bourgade moitié du comté de Bourgogne et moitié du 

 comté de Bresse. La partie dans le comté de Bourgogne appartient à 

 l'amiral, cela lui seroit fort à propos, pour n'estre loin de Genève, ni 

 des Suisses, ni trop csloigné d'Allemagne, mais ce seroit un mauvais 

 voisin au comté de Bourgogne. 



Le chancelier, quand on lui parla de ses secrétaires, a dit clairement 

 à la Reine qu'il estoit vieux, malsain et prest à se retirer, qu'il en auroit 

 envie ; la Reine l'a assuré que ce n' estoit pas pour cela et qu'on n'avoit pas 

 envie de sa retraite; s'il eust parlé en ces termes avant qu'on lisl le traite 

 devant Orléans, je crois qu'il eus! este pris au mol, car le connestable 



